**ເອກະສານແຜນອ້າງອີງ**

**ບາດກ້າວທຳອິດຂອງການຊອກຫາຊ່ອງທາງໃນ
ການສະເໜີເຂົ້າເປັນອຸທິຍານທາງທຳມະຊາດ (Géoparc) ຂອງລາວ**

**ສະພາບລວມ**

ແຜນໜ້າວຽກນີ້ ຈັດຢູ່ໃນ ອົງປະກອບໂຄງການຍ່ອຍ ພາກສ່ວນຫີນປູນ : ແຂວງຄຳມ່ວນ - ແຄວ້ນອາກແດສ໌, ໂຄງການພັດທະນາການທ່ອງທ່ຽວແບບອະນຸລັກຂອງແຂວງຄຳມ່ວນ, ທີ່ໄດ້ຮັບການຊ່ວຍເຫລືອທາງດ້ານການເງິນຈາກອົງການຟະລັ່ງເພື່ອການພັດທະນາ, ແລະ ພາກສ່ວນຮັບຜິດຊອບຫລັກ ໃນການຈັດຕັ້ງປະຕິບັດໂຄງການກໍ່ແມ່ນ ອົງການ ເຕຕຼັກຕິດສ໌ ແລະ ອົງການ ສະແມກ (SMERGC) (ການຈັດຕັ້ງລວມໝູ່ ຮັບຜິດຊອບໃນການບໍລິຫານ ແລະ ຈັດການ, ແລະ ການນຳໃຊ້ໃຫ້ເກີດຜົນປະໂຫຍດທາງດ້ານເສດຖໍ້າໂຊເວ).

ຈຸດປະສົງ ແລະ ໜ້າວຽກ ຂອງອົງປະກອບໂຄງການຍ່ອຍ ພາກສ່ວນຫີນປູນ (KARST) ແມ່ນການໃຫ້ການຊ່ວຍເຫລືອໃຫ້ແກ່ໜ່ວຍງານການຈັດຕັ້ງພາກລັດ ຂອງແຂວງຄຳມ່ວນ ໃນການບໍລິຫານ ແລະ ຈັດການທີ່ມີຄວາມຍັ້ງຍືນໃນເຂດເປົ້າໝາຍຂອງໂຄງການ. ໂຄງການຈະໄດ້ໃຫ້ການສະໜັບສະໜູນ ໃຫ້ແກ່ທາງແຂວງ ໃນວຽກງານການອະນຸລັກ ແລະ ປົກປັກຮັກສາ, ແລະ ການນຳໃຊ້ໃຫ້ເກີດຜົນປະໂຫຍດທາງດ້ານເສດຖະກິດ ມໍລະດົກທາງດ້ານທຳມະຊາດ ແລະ ເຂດປ່າສະຫວນແຫ່ງຊາດ ພູຫີນປູນ, ດ້ວຍການເພີ່ມຂີດຄວາມສາມາດໃນການເຄື່ອນໄຫວວຽກງານໃຫ້ແກ່ໜ່ວຍງານການຈັດຕັ້ງ ທີ່ເຮັດວຽກໃນຂະແໜງການທ່ອງທ່ຽວ, ແລະ ດ້ວຍການຊຸກຍູ້ ໃຫ້ມີການແລກປ່ຽນບົດຮຽນ ແລະ ປະສົບການເພື່ອເຮັດໃຫ້ເກີດມີແນວຄິດສ້າງສັນອັນໃໝ່ ທີ່ເປັນປະໂຫຍດ ໃຫ້ແກ່ວຽກງານໃນການພັດທະນາການທ່ອງທ່ຽວທີ່ຍັ້ງຍືນ.

ເພື່ອເປັນການສະເໜີໃຫ້ຮູ້ກ່ຽວກັບ ຂອບເຂດເປົ້າໝາຍຂອງໂຄງການ ທີ່ເປັນເຂດພູຫີນປູນ, ເຂດທີ່ຈະເປັນອຸທິຍານທາງທຳມະຊາດ ຢູເນັດສ໌ໂກ ແຫ່ງທຳອິດຂອງ ສປປ. ປະຕິບັດຕາມແຜນຂອງໂຄງການ ຈຶ່ງຈະໄດ້ມີການສ້າງເປັນວີເດໂອ ຢ່າງເປັນທາງການເພື່ອການນຳໃຊ້ໃນການປູກຈິດສຳນຶກ ແລະ ເພື່ອນຳໃຊ້ໃນການໂຄສະນາ ໃນຕໍ່ໄປ. ຫລັກການຂອງການປະກາດເປັນເປັນອຸທິຍານທາງທຳມະຊາດ ກໍ່ຈະປະກອບໄປດ້ວຍ ວຽກງານໃນການອະນຸລັກ ແລະ ການນຳໃຊ້ໃຫ້ ເກີດຜົນປະໂຫຍດທາງດ້ານເສດຖະກິດ ທຳມະຊາດທີ່ມີໃນເຂດພູຫີນປູນ, ທີ່ມີມາໃນຮູບການຂອງບໍລະດົກທາງທຳມະຊາດຕ່າງໆ ທີ່ມີໃນເຂດເປົ້າໝາຍຂອງໂຄງການເຊັ່ນ : ມໍລະດົກທາງທຳມະຊາດ, ມໍລະດົກທາງວັດທະນະທຳ, ຊາວບ້ານ ແລະ ເຜົ່າຊົນ, ຕ່າງໆ … ການສ້າງ​ວີເດໂອ ຂຶ້ນມາ ກໍ່ເພື່ອນຳໃຊ້ ໃນການສະເໜີ ໃຫ້ຮູ້ກຽ່ວກັບ ເຂດເປົ້າໝາຍຂອງໂຄງການ ແລະ ບັນດາຈຸດພິເສດທາງດ້ານຕ່າງໆ ທີ່ມີໃນເຂດເປົ້າໝາຍນັ້ນ : **ຈະບໍ່ແມ່ນສະເພາະການໂຄສະນາ ເພື່ອເປັນການສົ່ງເສີມວຽກງານການທ່ອງທ່ຽວໃນເຂດເປົ້າໝາຍຂອງໂຄງການ**.

**ຈຸດປະສົງ**

* ເພື່ອເປັນການໂຄສະນາໃຫ້ແກ່ ທຳມະຊາດ ແລະ ການປະກອບສ້າງພູຜາຫີນປູນ :
	+ ໜ້າຜາ,
	+ ຮ່ອມພູ ແລະ ຊ່ອງແຄບ
	+ ກວນ,
	+ ຖໍ້າ,
	+ ພາບຈາກແນວສູງ ໃຫ້ເຫັນໜ້າຜາ ແລະ ພູຫີນປູນ
	+ …
* ປະກອບເຂົ້ານຳ ທຳມະຊາດຂອງເຂດພູຜາຫີນປູນ,
	+ ນໍ້າ
	+ ສາຍຫ້ວຍ ແລະ ປ່າໄມ້ (ສຳລັບບ່ອນທຳມາຫາກິຍຂອງຊາວບ້ານ),
	+ ການດຳລົງຊີວິດປະຈຳວັນຂອງຊາວບ້ານ,
	+ ຄວາມຫລາກຫລາຍຂອງຊີວະນາໆ ພັນຂອງແນວພັນສັດ (ໃນເງື່ອນໄຂທີ່ມີຄວາມເປັນໄປໄດ້) ຄວາມຫລາກຫລາຍຊີວະນາໆ ພັນຂອງແນວພັນພືດ
	+ ສາຍນໍ້າຫີນບູນ (ຈຸດໃຈກາງຂອງການພັດທະນາໃນອະນາຄົດ ຂອງອຸທະຍານທາງທຳມະຊາດ « géoparc ») ທີຈະຕ້ອງໄດ້ໝູນໃຊ້ໃຫ້ເກີດຜົນປະໂຫຍດທາງດ້ານເສດຖະກິດໃຫ້ແກ່ຊາວບ້ານ
	+ …
* ເພື່ອເປັນການໂຄສະນາໃຫ້ແກ່ຈຸດພິເສດທາງດ້ານວັດທະນາທຳ :
	+ ບຸນປະເພນີ,
	+ ນິທານ,
	+ ກິດຈະກຳທີ່ເຄີຍມີການປະຕິບັດກັນມາຈາກລຸ່ນສູ່ລຸ້ນ,
	+ …
* ການສຳພາດຊາວບ້ານ, ເພື່ອໃຫ້ຮູ້ສະພາບໃນການດຳລົງຊີວິດປະຈຳວັນຂອງເຂົາເຈົ້າ ທີ່ມີໃນພື້ນທີ່ເຂດເປົ້າໝາຍຂອງໂຄງການ
* ການສຳພາດນຳທ່ານຮອງເຈົ້າແຂວງ ຊຶ່ງເປັນຜູ້ໃຫ້ການສະໜັບສະໜູແກ່ທາງໂຄງການ ຫລື ສຳພາດນໍາບຸກຄົນສຳຄັນຜຸ້ອື່ນໆ ເພີ່ມເຕີມ ທີ່ເປັນຄົນຂອງທາງແຂວງຄຳມ່ວນ.

**ລະດັບຄາມໝາຍ**

ການສ້າງ ວີເດໂອ ໃນຄວາມຍາວ ບໍ່ເກີນ 3 ນາທີ ແລະ 30 ວິນາທີ, ປະກອບມີ ຊຸດທີໜຶ່ງ ທີ່ເປັນວິເດໂອ ທີ່ປະກອບມີ ສັບໄຕເຕີ້ນ ເປັນພາສາອັງກິດ ແລະ ອີກຊຸດໜຶ່ງທີ່ປະກອບມີ ສັບໄຕເຕີ້ນ ເປັນພາສາລາວ.

ເປັນ ຟໍຣ໌ແມັດ HD ແລະ ຂະໜາດ 4K, ເປັນຟໍຣ໌ແມັດ ໃນແນວນອນ. ບໍລິສັດທີ່ໄດ້ຖືກຮັບເອົາມາປະຕິບັດ ຕ້ອງໄດ້ໃສ່ທາງເລືອກທີ່ຫລາກຫລາຍປະເພດຂອງຄຸນນະພາບຂອງຄລິບ.

**ຕາຕະລາງເວລາ ແລະ ຫລັກການ**

* 15 ກັນຍາ 2022 : ຮ່າງປະກາດປະມູນເອົາບໍລິສັດ ຈາກທາງອົງການ ເຕຕຼັກຕິດສ໌ (ອະທິບາຍລະອຽດໜ້າວຽກ ແລະ ງົບປະມານ)
* **15 ຕຸລາ 2022 : ຄົ້ນຄວ້າຊອງປະມູນ ແລະ ກຳນົດເອົາ ບໍລິສັດ**
* **1ພະຈິກ 2022 : ແຈ້ງການຮັບເອົາ ບໍລິສັດມາປະຕິບັດວກງານ**
* ສົ່ງຜົນສຳເລັດຂອງການ ໃນວັນທີ 15 ກຸມພາ 2023.

**ສະເໜີໃຫ້ທາງ​ ບໍລິສັດຈົ່ງໄດ້ຈັດສົ່ງຕົວຢ່າງ ວີເດໂອ ທີ່ເປັນຜົນງານຂອງບໍລິສັດຂອງທ່ານ ຊຶ່ງປະກອບໄປດ້ວຍ ວີເດໂອຖ່າຍຈາກໂດຼນ, ຕະຫລອດເຖິງຂໍ້ມູນຕ່າງໆ ຂອງການປະມູນ (ປະກອບໄປດ້ວຍຕາຕະລາງເວລາລະອຽດຂອງການເຄື່ອນໄຫວວຽກງານ) ພ້ອມນັ້ນກໍ່ຍັງມີ ການສະເໜີລາຄາ​ທີ່ລະອຽດ ໃຫ້ສົ່ງມາກ່ອນວັນທີ** 10 ຕຸລາ 2022, **ຕາມທີ່ຢູ່ດັ່ງຕໍ່ໄປນິ້** : ardeche.khammouane@gmail.com

**ຖ້າຫາກທ່ານຍັງມີຄວາມສົນໃຈຂໍ້ມູນເພີ່ມເຕີມ, ສະເໜີໃຫ້ສົ່ງ ອີເມວ ໄປຫາພວກຂ້າພະເຈົ້າ, ຢ່າງຊ້າ 8 ມື້ກ່ອນທີ່ຈະຮອດມື້ສົ່ງເອກະສານຂອງການປະມູນ ຕາມທີ່ຢູ່ ອີເມວ ທີ່ມີຢູ່ຂ້າງເທິງນັ້ນ.**

ການຄິດໄລ່ມູນຄ່າທີ່ລະອຽດ​ ແລະ​ ຕາຕະລາງເວລາ ໃນການເຄື່ອນໄຫວວຽກງານທີ່ລະອຽດ ຈະຕ້ອງໄດ້ສົ່ງໄປໃຫ້, ຊຶ່ງໃນ ເອກະສານດັ່ງກ່າວກໍ່ຈະມີລາຍການລະອຽດດັ່ງຕໍ່ໄປນີ້: ຈຳນວນມື້ຂອງການເຄື່ອນໄຫວວຽກງານ, ລາຄາຫົວໜ່ວຍຂອງການເຮັດວຽກໃນແຕ່ລະວັນ ແລະ ຈຳນວນເງິນລວມທັງໝົດ ໃນແຕ່ລະກິດຈະກຳດັ່ງຕໍ່ໄປນີ້ :

* ການສ້າງແຜນໂຄງຮ່າງຂອງວີເດໂອ ດ້ວຍໂດຼນ ແລະ​ ໃນທາງດິນ
* ການສຳພາດ
* ການປະກອບ ​ແລະ ຕັດຕໍ່
* ການບັນຈຸເຂົ້າ ຊັບໄຕເຕິ້ນ​ເປັນພາສາລາວ ແລະ​ ພາສາອັງກິດ